**Minden tanévben a 6. osztályosok kötelező iskolai kampányoltás során két kombinált védőoltást kapnak, mely a csecsemő- és kisgyermekkorban kapott oltások emlékeztető oltásai.**

 **MMR oltás**: **M**orbilli- kanyaró,

 **M**umpsz- fültőmirigy gyulladás,

 **R**ubeola- rózsahimlő.

 *Beadása* a felkar izomzatába történik.

 *Oltási reakció*: ritkán bőrpír, az oltás után kb.5-12 nappal a bőrön piros, kanyaró-

 szerű kiütések, láz, esetleg nyálmirigyduzzanat, mely 1-2 napig tart.

 *Teendő*: folyamatos megfigyelés, szükség esetén lázcsillapítás.

A **morbilli** (**kanyaró**) [vírus](https://hu.wikipedia.org/wiki/V%C3%ADrus) által okozott megbetegedés. A vírus a beteg ember váladékaival ürül, s [cseppfertőzéssel](https://hu.wikipedia.org/wiki/Cseppfert%C5%91z%C3%A9s) terjed. A fertőződés után 9–11 nap múlva hirtelen fellépő [nátha](https://hu.wikipedia.org/wiki/Megf%C3%A1z%C3%A1s), [láz](https://hu.wikipedia.org/wiki/L%C3%A1z_%28%C3%A9lettan%29), [köhögés](https://hu.wikipedia.org/wiki/K%C3%B6h%C3%B6g%C3%A9s) és kötőhártya-gyulladás jelentkezik, valamint a [szájüregi](https://hu.wikipedia.org/wiki/Sz%C3%A1j%C3%BCreg) nyálkahártyán cseresznyepiros foltok, az úgynevezett Koplik-foltok jelennek meg. Később kiütések alakulnak ki a bőrön, egyúttal a láz csökken.

A betegség súlyos komplikációkkal járhat.

A **mumpsz, (fültőmirigy gyulladás),** latin nevén parotitis epidemica, egy fertőző [vírusos](https://hu.wikipedia.org/wiki/V%C3%ADrus) betegség, ami elsősorban a [nyálmirigyeket](https://hu.wikipedia.org/wiki/Ny%C3%A1lmirigy) támadja meg. A gyerekek mellett a fogékony felnőtteket is megbetegíti.

Leggyakoribb komplikációi az [agyhártyagyulladás](https://hu.wikipedia.org/wiki/Agyh%C3%A1rtyagyullad%C3%A1s) és a fiúknál, férfiaknál a [heregyulladás](https://hu.wikipedia.org/w/index.php?title=Heregyullad%C3%A1s&action=edit&redlink=1), amely sterilitást is okozhat.

A **rubeola**  **(rózsahimlő**) enyhe [tünetekkel](https://hu.wikipedia.org/wiki/T%C3%BCnet), egyebek között mérsékelt [lázzal](https://hu.wikipedia.org/wiki/L%C3%A1z_%28%C3%A9lettan%29), végtagfájdalmakkal, nyaki és a tarkótáji [nyirokcsomók](https://hu.wikipedia.org/wiki/Nyirokcsom%C3%B3) megduzzadásával és [kiütéssel](https://hu.wikipedia.org/w/index.php?title=Ki%C3%BCt%C3%A9s&action=edit&redlink=1) járó fertőző [vírusfertőzés](https://hu.wikipedia.org/wiki/V%C3%ADrus). A betegség [köhögés](https://hu.wikipedia.org/wiki/K%C3%B6h%C3%B6g%C3%A9s), tüsszentés és az [orrváladékkal](https://hu.wikipedia.org/wiki/Orrv%C3%A1lad%C3%A9k), ill. a [nyállal](https://hu.wikipedia.org/wiki/Ny%C3%A1l) kapcsolatba került, meg nem mosott kéz révén terjed.

Terhesség esetén a vírusok a méhlepényen áthatolva a még meg nem született gyereket is megfertőzhetik.

**Di-Per-Te oltás:** **Di**ftéria- torokgyík

  **Per**tussis- szamárköhögés

 **Te**tanus- merevgörcs

 *Beadása* a felkar izomzatába történik.

 *Oltási reakció*: helyi bőrpír, hőemelkedés, láz, végtagfájdalom.

 *Teendő*: hideg vizes borogatás, szükség esetén lázcsillapítás, 1-2 napig folyamatos

 megfigyelés

**Diftéria**, magyarul **torokgyík,** egy bakteriális [fertőző](https://hu.wikipedia.org/wiki/Fert%C5%91z%C3%A9s) [betegség](https://hu.wikipedia.org/wiki/Betegs%C3%A9g). Először a felső légutakban jelenik meg bőrre emlékeztető, kékesfehér hártya, ezt enyhe [láz](https://hu.wikipedia.org/wiki/L%C3%A1z_%28%C3%A9lettan%29), torokfájás és levertség követi.

A diftéria egy erősen fertőző megbetegedés, ami közvetlen érintkezés vagy cseppfertőzés útján terjed.

A **pertussis (szamárköhögés)** súlyosan fertőző [bakteriális](https://hu.wikipedia.org/wiki/Bakt%C3%A9riumok) betegség. Kezdetben a tünetei megegyeznek az orrfolyással, [lázzal](https://hu.wikipedia.org/wiki/L%C3%A1z_%28%C3%A9lettan%29) és enyhe [köhögéssel](https://hu.wikipedia.org/wiki/K%C3%B6h%C3%B6g%C3%A9s) járó [megfázáséval](https://hu.wikipedia.org/wiki/Megf%C3%A1z%C3%A1s) . Ezt később hetekig tartó súlyos köhögési rohamok követik, szamárbőgésre emlékeztető húzós belégzési hang jellemzi. Cseppfertőzéssel terjedő betegség, amely a fertőzött személy köhögésével vagy tüsszentésével könnyen terjed.

A **tetanusz** (magyarul **merevgörcs**) gyakran halállal végződő fertőző [betegség](https://hu.wikipedia.org/wiki/Betegs%C3%A9g), ami leginkább az [izommozgató](https://hu.wikipedia.org/wiki/Izom) idegeket érinti. Spórái mindenütt előfordulnak az utca porában, vagy a kerti földben. Ha a spórák nyílt sebbe kerülnek, akkor a fertőzés bekövetkezett.

 Kérnénk a szülők együttműködését!

                                                             Iskola-egészségügyi Szolgálat